मुंबई. अरबाज खान और मलाइका अरोड़ा के सेपरेशन से सभी वाकिफ हैं। दोनों तलाक के लिए अर्जी भी लगा चुके हैं। लेकिन फैमिली सेलिब्रेशंस के लिए वे अब भी साथ हैं। गुरुवार को दोनों को मलाइका की मां जॉयसी पोलीकार्प के बर्थडे सेलिब्रेशन में देखा गया। मलाइका और उनकी फैमिली के साथ अरबाज ने फोटोग्राफर्स को पोज भी दिए। पार्टी में मलाइका की बहन अमृता अरोड़ा, बहनोई शकील लड़क, पिता अनिल अरोड़ा भी मौजूद थे। साथ-साथ, लेकिन पास-पास नहीं...
- सेलिब्रेशन की जो फोटोज सामने आई हैं, उन्हें साफ़ देखा जा सकता है कि अरबाज मलाइका और उनकी फैमिली के साथ हैं। लेकिन इन फोटोज में कहीं भी दोनों एक-दूसरे के बगल में नहीं दिख रहे हैं। दोनों एक-दूसरे को इग्नोर कर रहे हैं।
- फोटोज में अरबाज साली यानी अमृता अरोड़ा के साथ नजर आ रहे हैं। इससे ऐसा भी महसूस होता कि अरबाज अमृता के बुलावे पर इस सेलिब्रेशन का हिस्सा बने।
- हालांकि, सच्चाई खुद अरबाज या मलाइका ही बता सकते हैं।
नवंबर 2016 में लगाई तलाक की अर्जी
- अरबाज और मलाइका ने नवंबर 2016 में बांद्रा फैमिली कोर्ट में तलाक की अर्जी लगा दी है।
- रिपोर्ट्स के मुताबिक, दोनों ने आपसी मंजूरी के बाद डिवोर्स एप्लिकेशन फाइल की। दोनों ने अपने वकीलों के साथ डिवोर्स फाइल किया।
- इससे पहले मार्च 2016 में सेपरेशन अनाउंस करने के कुछ हफ्तों बाद ही यह खबर आई थी कि दोनों डिवोर्स नहीं लेंगे। फैमिली सुलह की कोशिशें कर रही थी।
मलाइका-अरबाज की शादी को हो चुके 23 साल
- मार्च 2016 में पॉपुलर रियलिटी शो ‘पावर कपल’ में जब दोनों साथ दिखना बंद हो गए, तभी से इनके अलग होने के कयास लगाए जा रहे थे।
- मलाइका और अरबाज की शादी को 23 साल से ज्यादा का वक्त बीत चुका है। उनका 13 साल का एक बेटा अरहान है।
ईद पार्टी में साथ दिखे थे
- पिछले साल ईद के मौके पर सलमान खान के घर (गैलेक्सी अपार्टमेंट) में ईद पार्टी हुई थी।
- इस पार्टी में दोनों साथ नजर आए थे। माना जा रहा था कि दोनों के बीच सब ठीक हो गया है।
विवादित ऐड से करीब आए थे अरबाज-मलाइका
- 1993 में 'मिस्टर कॉफी' के ऐड शूट के लिए मलाइका-अरबाज को साथ में साइन किया गया था। ऐड काफी बोल्ड था। इसे लेकर काफी विवाद भी हुआ था।
- इस प्रोजेक्ट के बाद दोनों में नजदीकियां बढ़ीं। कुछ एल्बम में भी साथ नजर आए। 5 साल डेटिंग के बाद 1997 में शादी कर ली।
अरबाज से 6 साल छोटी हैं मलाइका
- मलाइका अरबाज से 6 साल छोटी हैं। उनका जन्म 23 अक्तूबर 1973 को चेंबूर (मुंबई) में हुआ था। अरबाज का जन्म 4 अगस्त 1967 को पुणे में हुआ था।
- मलाइका पेशे में एक्ट्रेस, डांसर और वीजे हैं। जबकि अरबाज को फिल्म प्रोडक्शन, डायरेक्शन और एक्टिंग के लिए जाना जाता है।
- मलाइका शादी के पहले से ही क्रिश्चियनिटी को फॉलो करती हैं। बता दें कि उनके पिता पंजाबी अरोड़ा परिवार से ताल्लुक रखते हैं, जबकि मां मलयाली कैथोलिक फैमिली से।
आगे की स्लाइड्स में देख सकते हैं पार्टी के दौरान अरबाज, मलाइका और दूसरे मेंबर्स की फोटोज...
hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva awa_Deva hin_Deva mai_Deva hin_Deva bho_Deva awa_Deva awa_Deva hin_Deva hin_Deva hin_Deva